Short Stirling Mark IV - (LK 115), samme type fly som ble skutt ned og styrtet i ved Hegland
**Flystyrten ved Hegland i 1945** var flystyrten av Royal Air Force-flyet Short Stirling MK.IV LK 119, nedskutt av tyske nattjagere under andre verdenskrig, 30. mars 1945, og styrtet ved ved Hegland i Holt, nå Tvedestrand kommune.

Oppdraget
---------

Flyet, som var et firemotors bombefly ombygget for å ta med utstyr og våpen til motstandsgrupper i Norge, tok av fra RAFs flyplass Tempsford i Sør-England klokken 21:03 29. mars 1945. Flyet var lastet med utstyr til Milorggruppe D-14 og skulle droppes i droppsone 244, som var ved Grøllevann, åtte kilometer nordøst av Svene i Numedal. Det hadde et mannskap på syv briter.

Nedskytning og styrt
--------------------

Rundt midnatt kom flyet inn over kysten til Norge ved Risør. De måtte tyske nattjagere (Messerschmitt Bf 110 og Junkers Ju-88) stasjonert ved Kjevik flystasjon. Flyet hadde fått fjernet mye av bevæpningen grunnet at man ønsket å ha med mest mulig last, noe som gjorde at det var et lett bytte for de tyske nattjagerne. Flyet ble skutt ned og styrtet ikke langt fra Næs Jernverk, ved gården Hegland. Selv om en av mannskapet antagelig klarte å hoppe ut i fallskjerm, ble alle syv funnet omkommet.

Minnesmerke
-----------

Det er reist en minnebauta på styrtstedet, og det er også en bauta på Arendal kirkegård der de ble begravet. Vitner har fortalt at de omkomne ble behandlet med respekt, og de fikk granbar under hodene i kistene, etter tysk skikk.

Mannskapet
----------

* Edward Patrick Cary Kidd - pilot, 32 år
* Arthur Donald Shopland - skytter, 20 år
* Harry Minshull - skytter, 20 år
* Allan Murray Taylor - telegrafist, 21 år
* Richard Arthur Burgess - maskinist, 32 år
* Georg Alfred Heath - navigatør, 21 år
* Thomas Scott MacAulay - dropper, 32

Bilder
------

* Gravstenen til Allan Murray Taylor  Foto: KENGravstenen til Allan Murray Taylor  Foto: KEN
* Gravstenen til Arthur Donald Shopland  Foto: KENGravstenen til Arthur Donald Shopland  Foto: KEN
* Gravstenen til Harry Minshull  Foto: KENGravstenen til Harry Minshull  Foto: KEN
* Gravstenen til Edward Patrick Cary Kidd  Foto: KENGravstenen til Edward Patrick Cary Kidd  Foto: KEN
* Gravstenen til Georg Alfred Heath  Foto: KENGravstenen til Georg Alfred Heath  Foto: KEN
* Gravstenen til Thomas Scott MacAulay  Foto: KENGravstenen til Thomas Scott MacAulay  Foto: KEN
* Gravstenen til Richard Arthur Burgess  Foto: KENGravstenen til Richard Arthur Burgess  Foto: KEN
* Gravene til britiske og canadiske flyvere på Arendal kirkegård  Foto: KENGravene til britiske og canadiske flyvere på Arendal kirkegård  Foto: KEN
* Minnebauta på Arendal kirkegård  Foto: KENMinnebauta på Arendal kirkegård  Foto: KEN

Litteratur
----------

* Stein Vyrje: *Luftkrigens minnesmerker, en dramatisk beretning om luftkrigens virkelighet 1940-45, sør i Norge* Aschehoug 1991, ISBN 8203165427

| * v
* d
* r
Nedskutte fly i Aust-Agder i 1945 |
| --- |
| 22. februar 1945 | Flystyrten ved Landgang |  |
| 25. februar 1945 | Flystyrten i Hølen **·** Flystyrten ved Torungene |
| 30. mars 1945 | Flystyrten i Bråstadskogen **·** Flystyrten ved Vierli **·** Flystyrten ved Hegland |

Portal: Andre verdenskrig